L 102/80
HR
Službeni list Europske unije
17.4.2023.
8.
Evidenciju premještanja robe u Sjevernu Irsku trebalo bi voditi u okviru računovodstvenog sustava ili bi, ako se vodi odvojeno, trebale biti moguće unakrsne provjere evidencija koje se odnose na kupnju, prodaju, kontrolu zaliha i kretanje robe.
9.
Ovlašteni trgovac nadležnom tijelu na zahtjev omogućuje elektronički i/ili fizički pristup evidenciji iz točke 8. u prikladnom formatu.
10.
Ovlašteni trgovac obvezan je obavijestiti nadležna tijela Ujedinjene Kraljevine kad god se otkriju poteškoće s ispunjavanjem zahtjeva te o svim čimbenicima koji se pojave nakon odluke o dodjeli statusa ovlaštenog trgovca, a mogli bi utjecati na njegovo trajanje ili sadržaj.
Trebale bi postojati interne upute kako bi se osiguralo da relevantno osoblje zna kako obavijestiti nadležno tijelo o takvim poteškoćama s ispunjavanjem zahtjeva.
11.
Ako ovlašteni trgovci rukuju zabranjenom i ograničenom robom, trebali bi postojati odgovarajući postupci za rukovanje tom robom u skladu s relevantnim zakonodavstvom.
12.
Ovlašteni trgovac mora imati dokaze o klijentima koji mu omogućuju točne procjene o kretanju robe u okviru ovih aranžmana.
Moraju postojati mjere kojima se osigurava da se sva roba koja se premješta u okviru ovih aranžmana prodaje ili upotrebljava samo ako je to u skladu s ovom Odlukom Zajedničkog odbora.
Ovlašteni trgovac bit će obvezan stalno poznavati poslovanje novih i postojećih klijenata, u dovoljnoj mjeri za osiguravanje usklađenosti s kriterijima utvrđenima za pouzdanog trgovca u ovoj Odluci Zajedničkog odbora.
U nastavku su navedeni primjeri scenarija u kojima ovlašteni trgovac koji nije odgovoran za krajnje odredište robe može prevoziti robu u okviru ovih aranžmana: (a) pisana i potpisana izjava kupca u kojoj se navodi da će roba ostati u Sjevernoj Irskoj; (b) dokaz da kupac prodaje robu samo za krajnju uporabu ili krajnju potrošnju u Ujedinjenoj Kraljevini iz fizičkog maloprodajnog objekta u Sjevernoj Irskoj; (c) dokaz da kupac prodaje samo robu koja je namijenjena za krajnju uporabu krajnjih potrošača u Ujedinjenoj Kraljevini i koja se isporučuje u Ujedinjenoj Kraljevini; (d) komercijalni ugovori i narudžbenice iz kojih je vidljivo da je roba namijenjena za krajnju uporabu u Ujedinjenoj Kraljevini; (e) dokaz da će se prodana roba trajno ugraditi u Ujedinjenoj Kraljevini.
Članak 11. stavak 1. točka (d)
13.
Smatra se da je kriterij utvrđen u članku 11. stavku 1. točki (d) ove Odluke ispunjen ako nadležno tijelo provjeri ispunjava li podnositelj zahtjeva posebno sljedeće: (a) podnositelj zahtjeva nije u stečajnom postupku; (b) tijekom tri godine koje prethode podnošenju zahtjeva podnositelj zahtjeva ispunio je svoje financijske obveze u pogledu plaćanja carina i drugih davanja, poreza ili pristojbi koje se naplaćuju na uvoz ili izvoz robe ili u vezi s njime; (c) podnositelj zahtjeva dokazao je na temelju raspoložive evidencije i informacija za posljednje tri godine koje prethode podnošenju zahtjeva da je u dovoljno dobrom financijskom položaju da može ispuniti svoje obveze i preuzete obveze s obzirom na vrstu i opseg poslovne aktivnosti.
14.
Ako je podnositelj zahtjeva osnovan prije manje od tri godine, njegova se financijska solventnost ocjenjuje na temelju raspoložive evidencije i informacija.